paragraph_text: Silver je album Johnnyja Casha, objavljen 1979. u izdanju Columbia Recordsa. Zauzeo je 28. mjesto na country ljestvici albuma. "(Ghost) Roders In The Sky" popela se na 2. poziciju ljestvice singlova; dva druga singla, "Bull Rider" i "I'll Say It's True", zauzeli su 66. i 42. poziciju. Pjesma "Cocaine Blues" prethodno se pojavila na albumima At Folsom Prison i Now, There Was a Song!, od čega na potonjem pod nazivom "Transfusion Blues". Album je producirao Brian Ahem, koji je na neodobravanje nekih slušatelja ubacio digitalne efekte. Silver je 2002. ponovno izdan pod etiketom Legacy Recordingsa, s obradama dvije ranije Cashove pjesme, "I Still Miss Someone" i "I Got Stripes"; obje su bile dueti s Georgeom Jonesom. Ovo je posljednji album na kojem je svirao Marshall Grant, originalni basist Tennessee Two. Sljedeće je godine napustio Cashov sastav.